**Obec Malé Chyndice**

**Malé Chyndice 79, 951 54 Malé Chyndice**

Vec: **Výzva na predloženie ponuky**

 Obec Malé Chyndice, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiada o predloženie ponuky v zmysle § 117 ZVO na nižšie špecifikovaný predmet zákazky s názvom **„Rekonštrukcia kultúrneho domu v obci Malé Chyndice“**.

1. **Identifikácia verejného obstarávateľa:**

Názov verejného obstarávateľa:Obec Malé Chyndice

Sídlo: Malé Chyndice 79, 951 54 Malé Chyndice

Štatutárny zástupca: Eva Belančíková, starostka obce

 IČO: 00399434

 DIČ: 2021056697

 Tel.: 037/788 42 01

Mob.: 0944 411 668

E-mail: ocumalechyndice@gmail.com

Internetová stránka: www.malechyndice.sk

Bankové spojenie: Prima banka Slovensko, a.s.

Číslo účtu IBAN: SK35 5600 0000 0022 3982 5003

1. **Miesto a spôsob predloženia/doručenia ponuky:** v listinnej forme poštou, kuriérom alebo osobne na adresu: Obec Malé Chyndice, Malé Chyndice 79, 951 54 Malé Chyndice

 Uchádzač môže predložiť iba jednu ponuku.

 Uchádzač predkladá ponuku v neporušenej a zalepenej obálke/obale. Obálka/obal musí byť

 označená/ý: “**Rekonštrukcia kultúrneho domu v obci Malé Chyndice“** anápisom

 **„Neotvárať“**

1. **Kontaktná osoba:** Eva Belančíková, mobil: 0944 411 668
2. **Predmet obstarávania:**

Predmetom obstarávania sú stavebné práce na realizáciu diela „Rekonštrukcia kultúrneho domu v obci Malé Chyndice“

CPV kód predmetu zákazky: 45000000-7 Stavebné práce

1. **Typ zmluvy, ktorá bude výsledkom verejného obstarávania:**

Zmluva o dielo

1. **Podrobný opis predmetu zákazky (predmetu obstarávania):**

Parcela č. 63/1, na ktorej sa nachádza riešený objekt kultúrneho domu, sa nachádza v zastavanom území obce Malé Chyndice. Objekt sa nachádza na rovinatom teréne. Je napojený na všetky inžinierske siete. Stavba je pre dopravnú obsluhu prístupná priamo z ulice. Vstup do objektu je riešený z dvora.

Jedná sa o starší objekt s jedným nadzemným podlažím a čiastočným podpivničením. Priestory sú využívané na spoločenské akcie obyvateľov obce. Objekt má pôdorys tvaru L s maximálnymi pôdorysnými rozmermi cca 19,3 m x 23,5 m. Objekt má jeden hlavný vstup a vedľajší vstup do spoločenskej sály. Objekt má prístavby z rôznych období a je už technicky v nevyhovujúcom stave. Objekt je zastrešený šikmou strechou sedlového tvaru. Projektová dokumentácia rieši nutné stavebné úpravy.

Predmetom obstarávania sú stavebné práce v objekte kultúrneho domu v nasledovnom rozsahu:

 *Búracie práce*

- odstránenie nášlapných vrstiev podláh

- odstránenie vnútorných dverí aj so zárubňami

- demontáž dreveného pódia

- odstránenie omietky v klubovni

 *Podlahy*

V súčasnosti sú podlahy v objekte pokryté linoleom, keramickou dlažbou a drevenými parketami. Nášlapné vrstvy podláh budú položené nanovo (viď. výkres č.04 - pôdorys 1.NP).

Zateplenie podlahy

Vo všetkých miestnostiach (č. 1.02, 1.03, 1.07) sa vyberie pôvodná skladba podlahy až po podkladový betón a nanovo sa vybuduje skladba podlahy s novou hydroizoláciou:

-KERAMICKÁ DLAŽBA hr.8 mm

-FLEXILEPIDLO hr.2 mm

-HYDROIZOLÁCIA

-podkladový betón

-pôv. DUSANÝ ZEM. NÁSYP

V miestnostiach č. 1.03, 1.07 je výškový rozdiel, ktorý sa bude vyrovnávať izoláciou XPS. Vyberie sa pôvodná skladba podlahy až po podkladový betón a nanovo sa vybuduje skladba podlahy aj s tepelnou izoláciou.

-KERAMICKÁ DLAŽBA hr.8 mm

-FLEXILEPIDLO hr. 2 mm

-CEMENT. POTER hr.50 mm

-TEP.IZOLÁCIA -XPS hr.50 mm

-HYDROIZOLÁCIA hr. 2 mm

-podkladový betón

-pôv. DUSANÝ ZEM. NÁSYP

 *Výmena výplní otvorov*

Vymenia sa všetky pôvodné interiérové dverné konštrukcie. V niektorých prípadoch je nutné vybúranie prekladových konštrukcií a stien nad dvernými otvormi a vloženie nových keramických prekladov z dôvodu zvýšenia nášľapnej vrstvy podlahy. Nad každý otvor v obvodovými a vnútornými nosnými stenami hr. 560 mm a 510 mm sa osadia 3 nosné preklady nastojato hr. 70 mm a výšky 238 mm. Do dvoch medzier medzi prekladmi sa vloží extrudovaný polystyrén hr. 160 mm resp. 135 mm. Nad otvory v priečkach hr.180 mm sa osadia 2 nosné preklady nastojato.

 *Úpravy povrchov*

Interiér – v miestnosti č. 1.07 sa mení omietka. Pôvodná sa odstráni a nanovo sa nanesie interiérová omietka.

 *Sadové úpravy*

Pred objektom kultúrneho domu sa vysadí 19 ks kríkov.

Bližší rozsah prác je popísaný v projektovej dokumentácii, ktorá tvorí Prílohu č. 1 tejto výzvy a výkaze výmer, ktorý tvorí Prílohu č. 2 tejto výzvy. Zhotoviteľ je povinný vykonať dielo v rozsahu podľa výkazu výmer, ktorý je Prílohou č. 2 tejto výzvy a projektovej dokumentácie, ktorá je Prílohou č. 1 tejto výzvy.

Predmet zákazky nie je rozdelený na časti. Uchádzač musí predložiť ponuku na celý predmet zákazky. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

1. **Predpokladaná hodnota zákazky: 19 514,21 EUR bez DPH**

Verejný obstarávateľ si vyhradzuje právo neprijať ponuku, ktorej návrh na plnenie kritéria bude vyšší ako predpokladaná hodnota zákazky.

1. **Miesto a termín dodania predmetu zákazky**:

Miesto stavby: Obec Malé Chyndice, k.ú. Malé Chyndice, pozemok p.č. 63/1, súpisné číslo stavby: 41

Termín dodania predmetu zákazky: projekt je financovaný z Európskeho poľnohospodárskeho fondu pre rozvoj vidieka a štátneho rozpočtu. Obec predkladá v rámci výzvy s kódom MAS\_004/7.4/obce žiadosť o poskytnutie nenávratného finančného príspevku /Žiadosť o poskytnutie NFP/ na uvedený projekt/zákazku. Termín dodania predmetu zákazky bude po ukončení verejného obstarávania podpisom Zmluvy o dielo na zhotovenie stavebných prác a po nadobudnutí účinnosti Zmluvy o poskytnutí nenávratného finančného príspevku /Zmluva o poskytnutí NFP/ uzavretej medzi poskytovateľom pomoci /Pôdohospodárskou platobnou agentúrou/ a prijímateľom pomoci /Obec Malé Chyndice/.

1. **Lehota na dodanie alebo dokončenie predmetu zákazky alebo trvanie zmluvy:** do 2 mesiacov od dňa prevzatia staveniska.

Obhliadka miesta realizácie zákazky je možná. Informácie je možné získať a termín obhliadky je možné dohodnúť s kontaktnou osobou pre verejné obstarávanie. Výdavky spojené s obhliadkou miesta realizácie zákazky idú na ťarchu uchádzača.

1. **Súťažné podklady k výzve na predloženie cenovej ponuky:**

Súťažné podklady sú bez úhrady. Súťažné podklady sú súčasťou tejto výzvy na predloženie ponuky a jej príloh.

1. **Financovanie predmetu zákazky:**

Európsky poľnohospodársky fond pre rozvoj vidieka (75%) a štátny rozpočet (25%).

1. **Lehota na predloženie ponuky:** 11.02.2020, 10:00

Pre posúdenie dodržania lehoty na predloženie ponuky je rozhodujúci čas prijatia ponuky do podateľne verejného obstarávateľa, resp. čas prevzatia ponuky verejným obstarávateľom.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Kritériom na vyhodnotenie ponúk je **najnižšia celková cena** **v EUR vrátane DPH** – váha kritéria je 100 %.

Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR), matematicky zaokrúhlená na dve desatinné miesta.

Uchádzač musí predložiť Návrh na plnenie kritérií – podľa Prílohy č. 3 tejto výzvy – podpísaný uchádzačom alebo osobou oprávnenou konať za uchádzača, vrátane uvedenia identifikačných údajov. Úspešný bude ten uchádzač, ktorý navrhne najnižšiu cenu, splní požiadavky na predmet zákazky, obsah ponuky a podmienky účasti. Ostatní uchádzači budú neúspešní.

1. **Zábezpeka** – nevyžaduje sa
2. **Podmienky účasti, obsah ponuky a pokyny na zostavenie ponuky:**
	1. **Podmienky účasti týkajúce sa osobného postavenia:**
		1. Uchádzač musí spĺňať podmienky účasti týkajúce sa osobného postavenia podľa § 32 ods.1 písm. e) ZVO. Jej splnenie preukazuje uchádzač alebo každý člen skupiny dodávateľov jedným zo spôsobov nasledovne:
3. predložením dokladov podľa § 32 ods. 2 písm. e) ZVO - doklad o oprávnení dodávať tovar, poskytovať službu alebo uskutočňovať stavebnú prácu zodpovedajúcu predmetu zákazky alebo
4. zápisom do zoznamu hospodárskych subjektov, ktorý je vedený podľa § 152 ZVO, a z ktorého bude zrejmé, že uchádzač je oprávnený dodávať tovar, poskytovať službu alebo uskutočňovať stavebnú prácu zodpovedajúcu predmetu zákazky. V tomto prípade uchádzač nemusí predkladať doklad v súlade s bodom 15.1.1 písm. a)
	* 1. Verejný obstarávateľ uzná rovnocenný zápis do zoznamu hospodárskych subjektov alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ prijme aj iný rovnocenný doklad predložený uchádzačom.
		2. V súlade s § 187 ods. 7 ZVO, ktorý nadobudol účinnosť dňa 18.04.2016, je zápis v zozname hospodárskych subjektov vykonaný podľa predpisov účinných do 17.04.2016 zápisom v rozsahu zapísaných skutočností.
		3. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 ZVO. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.
		4. Uchádzač musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora – ak relevantné.
		5. Uchádzač preukazuje splnenie podmienky účasti predložením niektorého z vyššie uvedených dokladov (stačí fotokópia – resp. doklad vytlačený z internetu) spolu s predložením ponuky.
	1. **Podmienky účasti týkajúce sa technickej alebo odbornej spôsobilosti**
		1. Uchádzač preukazuje splnenie podmienky predložením Čestného vyhlásenia (podľa Prílohy č. 4 tejto výzvy).

* 1. **Verejný obstarávateľ požaduje, aby ponuka obsahovala nasledovné doklady a**

 **údaje**:

* 1. **Doklad - identifikačné údaje uchádzača:** obchodné meno a sídlo uchádzača, štatutárny zástupca, IČO, DIČ, IČ pre DPH, telefón, mobil, e-mail, webová stránka, bankové spojenie, č. účtu a pod., s uvedením predmetu zákazky na ktorú sa ponuka predkladá. Forma dokladu nie je stanovená.
	2. **Návrh uchádzača na plnenie kritérií na vyhodnotenie ponúk** (podľa Prílohy č. 3 tejto výzvy). Uchádzač vo svojej ponuke navrhne cenu za zákazku podľa požadovaného rozsahu. Uchádzač, ktorý nie je platiteľom DPH, uvedie jednotkovú cenu a uvedie, že nie je platiteľom DPH. Uchádzač, ktorý je platiteľom DPH uvedie jednotkovú cenu bez DPH aj vrátane DPH. Uchádzačom navrhnutá cena musí byť uvedená ako konečná, musí zahŕňať všetky náklady spojené s plnením zákazky.
	3. **Doklady/dokumenty, ktorými uchádzač preukáže splnenie podmienok účasti** podľa bodu 15.1 tejto výzvy. U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia, resp. doklad vytlačený z internetu).
	4. **Ocenený výkaz výmer** (podľa Prílohy č. 2 tejto výzvy). Tento bude prílohou Zmluvy o dielo uzavretej medzi verejným obstarávateľom a úspešným uchádzačom. Ocenený výkaz výmer predloží uchádzač aj na CD/DVD v exceli.
	5. **Návrh Zmluvy o dielo (**podľa Prílohy č. 5 tejto výzvy), podpísaný uchádzačom alebo osobou oprávnenou konať za uchádzača, v ktorej vyplní identifikačné údaje a ustanovenia týkajúce sa ceny. Uchádzač predkladá v rámci ponuky Zmluvu o dielo bez jej príloh.
	6. **Čestné vyhlásenie** (Príloha č. 4 tejto výzvy).

Doklady v ponuke musia byť predložené ako originály (s výnimkou dokladov, ktorými uchádzač preukazuje splnenie podmienok účasti týkajúce sa osobného postavenia podľa bodu 15.1 tejto výzvy – stačí fotokópia, resp. vytlačený doklad z internetu), podpísané uchádzačom, alebo osobou oprávnenou konať za uchádzača a doručené v lehote na predloženie ponuky na vyššie uvedenú adresu verejného obstarávateľa.

Ponuky, doklady a dokumenty vo verejnom obstarávaní sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

Ak uchádzač nepredloží všetky náležitosti ponuky podľa bodu 15 tejto výzvy, jeho ponuka nebude hodnotená.

1. **Otváranie ponúk:**  kancelária starostky obce - Obecný úrad Malé Chyndice, Malé Chyndice 79, 951 54 Malé Chyndice

Dátum a čas otvárania ponúk: 11.02.2020, 10:30

1. **Postup pri otváraní ponúk:**

Otváranie ponúk bude neverejné.

1. **Lehota viazanosti ponúk**:

Uchádzač je svojou ponukou viazaný od uplynutia lehoty na predloženie ponuky až do uplynutia lehoty viazanosti ponúk. Lehota viazanosti ponúk uplynie dňom 31.12.2020.

1. **Osoby určené pre styk so záujemcami a uchádzačmi:**

Prípadné nejasnosti, týkajúce sa výzvy na predloženie ponuky a jej jednotlivých príloh (súťažných podkladov), je možné konzultovať s kontaktnou osobou pre verejné obstarávanie - Eva Belančíková, mob. 0944 411 668, e-mail: ocumalechyndice@gmail.com.

|  |
| --- |
|  |

1. **Ďalšie informácie verejného obstarávateľa:**

Všetky náklady spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

 Uchádzač môže predloženú ponuku dodatočne doplniť, zmeniť alebo vziať späť

 do uplynutia lehoty na predloženie ponuky. Doplnenie, zmenu alebo späť vzatie ponuky je

 možné vykonať odvolaním pôvodnej ponuky na základe písomnej žiadosti uchádzača,

 podpísanej uchádzačom alebo osobou oprávnenou konať za uchádzača, doručenej osobne,

 zaslanej prostredníctvom poštovej zásielky alebo e-mailom.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom, ktorých ponuky sa vyhodnocovali. Informáciu o výsledku vyhodnocovania ponúk zašle verejný obstarávateľ všetkým uchádzačom elektronicky.

S úspešným uchádzačom bude podpísaná Zmluva o dielo. Uzavretá zmluva nesmie byť v rozpore so súťažnými podkladmi (Výzvou na predloženie ponuky a jej prílohami) a s ponukou predloženou úspešným uchádzačom. Platobné podmienky sú uvedené v návrhu Zmluvy o dielo, ktorá tvorí Prílohu č. 5 tejto výzvy. Úspešný uchádzač pri podpise Zmluvy o dielo predloží aj jej Prílohy č. 1, 2, 3, 4.

 Splatnosť faktúry je 60 dní od jej preukázateľného doručenia verejnému obstarávateľovi.

 Verejný obstarávateľ požaduje, aby sa úspešný uchádzač /zhotoviteľ/ zmluvne zaviazal, že

 v prípade, ak ako dodávateľ predmetnej zákazky bude potrebovať navýšiť svoje kapacity

 pre realizáciu predmetnej zákazky, v takomto prípade zamestná na realizáciu predmetnej

 aktivity osoby dlhodobo nezamestnané v mieste realizácie predmetnej zákazky (obec,

 okres, VÚC).

 Úspešný uchádzač je povinný predložiť pri podpise Zmluvy o dielo poistenie

 zodpovednosti za škodu na majetku obce platné počas realizácie diela. Zároveň je povinný

 verejnému obstarávateľovi predložiť doklad o existencii poistenia s poistnou sumou vo

 výške minimálne zmluvnej ceny diela v EUR s DPH (Príloha č. 4 Zmluvy o dielo).

 Ponuky doručené na adresu verejného obstarávateľa v lehote na predloženie ponuky

 sa uchádzačom nevracajú. Zostávajú u verejného obstarávateľa ako súčasť dokumentácie

 z verejného obstarávania.

 Proces tohto verejného obstarávania, ktorý osobitne neupravujú tieto súťažné podklady

 (Výzva na predloženie ponuky a jej prílohy) sa riadi príslušnými ustanoveniami ZVO.

1. **Dátum zaslania výzvy na predloženie ponuky: 03.02.2020**
2. **Dátum zverejnenia výzvy na predloženie ponuky na internetovej stránke obce: 03.02.2020**

V Malých Chyndiciach, dňa 03.02.2020

 ..........................................................

**Eva Belančíková**

 osoba zodpovedná za verejné obstarávanie

**Prílohy k výzve na predloženie ponuky:**

Príloha č. 1 – Projektová dokumentácia

Príloha č. 2 – Výkaz výmer

Príloha č. 3 – Návrh na plnenie kritérií

Príloha č. 4 – Čestné vyhlásenie

Príloha č. 5 – Zmluva o dielo -návrh